Αγαπητοί Φοιτητές /-τριες,

Το τμήμα σας ανακοινώνει ότι από σήμερα Παρασκευή 26/02/2021 λειτουργεί η νέα ιστοσελίδα του τμήματος μετά από προσωπική εθελοντική και αφιλοκερδή εργασία του Επίκουρου Καθηγητή του τμήματος Dr Στέλιου Κουζελέα.

Η νέα ιστοσελίδα του τμήματος ( ia.ihu.gr ) που ήδη συνδέεται με τη κεντρική ιστοσελίδα του ΔΙΠΑΕ (ihu.gr) δεν είναι ακόμη πλήρως λειτουργική και πολλαπλές λειτουργίες θα αναπτύσσονται σταδιακά.

Προς το παρόν λειτουργούν τα εξής :

1. το πρόγραμμα σπουδών ( το οποίο θα συνδεθεί σταδιακά με την αυτόνομη σελίδα του κάθε μαθήματος και του εκάστοτε καθηγητή ενώ κάθε μάθημα θα συνδεθεί με το αντίστοιχο αρχείο περιγραφής περιεχομένου μαθήματος )

2. Συνοπτική περιγραφή του τμήματος (που φυσικά μπορεί να διανθιστεί)

3. Σχεδόν όλα τα links από το κάτω συνοπτικό μέρος της σελίδας ( footer )

Έως το τέλος της επόμενης εβδομάδας θα λειτουργούν, τουλάχιστον, τα εξής :

1. Ανακοινώσεις Γραμματείας (προς το παρόν όλες οι ανακοινώσεις γραμματείας και καθηγητών θα αναρτώνται εκεί, έως ότου δοθεί σταδιακά πρόσβαση σε κάθε διδάσκοντα να αναρτά τις δικές του ανακοινώσεις)

2. Ανάρτηση βιογραφικών μελών ΔΕΠ  ( σταδιακά θα σχεδιαστούν προσωπικές σελίδες για όλους τους διδάσκοντες με συμπληρωματικές λειτουργίες )

Οι νέες λειτουργίες θα ενσωματώνονται μελλοντικά σταδιακά.